GENERÁLNA PROKURATÚRA
SLOVENSKEJ REPUBLIKY

IV/1 Spr 69/23/1000                                                        
Zbierka služobných predpisov
generálneho prokurátora
Slovenskej republiky
Por. č. 10/2023

P R Í K A Z

generálneho prokurátora Slovenskej republiky

z 24. októbra 2023,

ktorým sa dopĺňa príkaz generálneho prokurátora Slovenskej republiky por. č. 2/2021 z 29. januára 2021, ktorým sa upravujú aprobačné oprávnenia na Generálnej prokuratúre 
Slovenskej republiky v znení neskorších predpisov 

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento príkaz:

Čl. I
Príkaz generálneho prokurátora Slovenskej republiky por. č. 2/2021 z 29. januára 2021, ktorým sa upravujú aprobačné oprávnenia na Generálnej prokuratúre Slovenskej republiky v znení príkazu generálneho prokurátora Slovenskej republiky por. č. 7/2021 z 3. mája 2021, príkazu generálneho prokurátora Slovenskej republiky por. č. 12/2021 zo 14. septembra 2021 a príkazu generálneho prokurátora Slovenskej republiky por. č. 10/2022 z 28. októbra 2022, sa dopĺňa takto:

Čl. 11 sa dopĺňa písmenami d) a e), ktoré znejú:
„d) upovedomenie o vybavení žiadosti podľa príkazu generálneho prokurátora Slovenskej republiky por. č. 11/2019 z 28. novembra 2019 o postupe prokurátorov pri vybavovaní žiadostí o preskúmanie zákonnosti v predsúdnom trestnom konaní, ak sa preskúmava postup alebo rozhodnutie prokurátora trestného odboru ako dozorujúceho prokurátora v trestnej veci, v ktorej vykonáva právomoc na základe výnimky určenej podľa § 51 ods. 1 zákona č. 153/2001 Z. z. o prokuratúre,
e)	upovedomenie, ktorým je vzaté na vedomie späťvzatie návrhu na postup podľa § 363 ods. 1 Trestného poriadku.“.

Čl. II
Tento príkaz nadobúda účinnosť 1. novembra 2023.

Dr. h. c. JUDr. Maroš Žilinka, PhD.
generálny prokurátor Slovenskej republiky